Държавен вестник, бр. 5, 2024 г., стр. 9

БРОЙ  5	
Д Ъ Р Ж А В Е Н  В Е С Т Н И К 	
СТР.  9  
Заложеното периодично обновяване на 
състава е функция на обективното изтичане 
на 9-годишния мандат на конституционните 
съдии, срокът на пълномощията на една 
трета от които ще изтече в точно определен 
момент, което ще задейства конституцион­
ното задължение за избиране и назначаване 
на нови съдии.
Според чл. 11, ал. 3 ЗКС в случая на чл. 148, 
ал. 1, т. 1 от Основния закон законодателят 
е посочил, че прекратяването на мандата на 
съдия от Конституционния съд се обявява от 
председателя на Съда и настъпва с полагане на 
клетва от новоизбрания или новоназначения 
съдия. Смисълът на тази разпоредба от ЗКС 
е, в общия случай, в максимална степен да 
обвърже началото на мандата на един съдия 
с края на мандата на друг от същата квота 
(чл. 148, ал. 1, т. 1). Ето защо може да се 
направи извод, че посочените разпоредби на 
Конституцията – чл. 147, ал. 2 и чл. 148, ал. 1, 
т. 1 и ал. 3, и тези от ЗКС, имащи конституци­
онна опора, предмет на тълкуване в тяхната 
взаимовръзка, залагат както на мандатността 
на съдиите, така и на непрекъсваемостта на 
дейността на Съда като относими принципи, 
всеки от които гарантира другия, а в ця­
лост – независимостта на органа.
Както се вижда от изложеното дотук, връз­
ката на мандата на съдията (от 9 години) с 
момента на обновяване на всеки три години 
е изначално заложена от конституционния 
законодател. Няма как на органите, на които 
е възложено да формират състава на Консти­
туционния съд, да бъде призната (фактическа) 
дискреционна власт да променят момента на 
последващо обновяване посредством собст­
вените си бездействия. Конституционно 
недопустимо е от неизпълнението на кон­
ституционно възложено право – задължение 
един конституционно предвиден държавен 
орган, със съответната функция и място в 
организацията на държавата, да извлича 
дискреционна власт за определяне реда на 
неговото осъществяване.
В настоящия случай Конституцията опре­
деля началото на мандата и това е моментът 
на всяко конкретно обновяване, с което съот­
ветният овластен държавен орган е обвързан. 
Поради това Конституционният съд приема, 
че цялостната конструкция на разпоредбите 
на чл. 147, ал. 2, чл. 148, ал. 1, т. 1 и ал. 3 се 
основава върху конституционните граници 
на определения от Конституцията мандат, 
като неговите начало и край са заложени 
в релевантните моменти на обновяване на 
състава на Съда.
Водещ принцип при конституционното 
тълкуване е, че тълкуването на конкретни 
разпоредби задължително трябва да об­
хване всяка друга конституционна разпо­
редба, имаща отношение към него. Една 
конституционна разпоредба не може да се 
тълкува изолирано, защото самата Кон­
ституция представлява единство от правни 
конструкции и принципи. През призмата на 
това единство конституционното тълкуване 
цели да не допуска или да изглади неясноти 
и несъответствия, които могат да възникнат 
в прилагането на отделните конституционни 
норми. Ето защо при отговора на поставения 
в това производство тълкувателен въпрос 
Конституционният съд държи сметка и за 
връзката на периодичното, ритмично об­
новяване на състава на конституционната 
юрисдикция от съответните квоти, вкл. и 
на Народното събрание.
С конституционната схема на периодично 
обновяване на състава на Конституцион­
ния съд се цели да се преодолее във висока 
степен евентуално спекулативно използване 
на политическата конюнктура, за да не се 
обезсмислят заложените механизми на кон­
ституционната демокрация. В това се състои 
ratio-то на тази схема.
Тълкуване, според което конституционен 
съдия, избран след предвиденото в чл. 147, 
ал. 2 от Конституцията обновяване на състава 
на Съда, има пълен 9-годишен мандат, не би 
било съобразено с демократичния принцип, 
защото изключва правото (и задължението) 
на съответното Народно събрание да участва 
в обновяването на предоставената му квота от 
състава на Съда след изтичането на поредните 
три години. Какво значение придава кон­
ституционният законодател на ритмичното 
обновяване на състава на Конституционния 
съд е видно и от възприетия в Закона за Кон­
ституционен съд (приет от Седмото Велико 
народно събрание и в единство с изразената 
от него воля като конституционен законода­
тел) режим на обновяване чрез жребий на 
всеки три години през първите шест, където 
отново е осигурена приоритетна защита на 
принципа на ритмично обновяване, като 
конкурираща се конституционна ценност с 
друга – мандатността, за да бъде осигурено 
осъществяването на функцията на Конститу­
ционния съд като гарант на върховенството 
на Конституцията.
Воден от изложените съображения и на 
основание чл. 149, ал. 1, т. 1 от Конституцията 
Конституционният съд 
Р Е Ш И :
Конституционен съдия, избран или наз-
начен след предвиденото в чл. 147, ал. 2, 
изр. трето от Конституцията обновяване на 
състава на Конституционния съд, упражнява 
правомощията си само за оставащия срок 
от мандата, считано от конституционно дъл­
жимия момент за обновяването на състава 
на Съда.
Председател:
Павлина Панова
393